Motsepe is SA se ryksteDie mynmagnaat, Patrice Motsepe. Foto: Werner Beukes/SAPA Volgens die lys is Motsepe, voorsitter van African Rainbow Minerals, nagenoeg R22,99 miljard werd. Die Indiese staalmagnaat, Lakshmi Mittal, is tweede op die lys met R20,87 miljard. Die enigste vrou op die lys van die 100 rykstes is Sharon Wapnick, ŉ nie-uitvoerende direkteur van Octodec Investments. Ander name op die lys sluit in die van Whitey Basson, uitvoerende hoof van Shoprite; Chris Wells, voormalige waarnemende uitvoerende hoof van Transet; Marius Kloppers, uitvoerende hoof van BHP Billiton en Nicky Oppenheimer. Dié lys word saamgestel deur Who Owns Whom, ’n onafhanklike navorsingsmaatskappy wat op die Suid-Afrikaanse sakewêreld en ekonomie fokus. Volgens die verslag is daar 28 miljardêrs in Suid-Afrika in vergelyking met verlede jaar se 31.